《小斋初成喜承之彦夫天爵敬之师鲁踵至值冬霖累日不止举酒相属以来雨名吾斋分得蓬字》
明代·程敏政

背起茅堂曲径通，故人连喜一尊同。闭门十日惊新雨，下榻千年愧古风。

芸几近窗山翠湿，竹篱遮院市尘空。巢居莫忘论心处，多少泥涂叹转蓬。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。